Diari Oficial de la Generalitat Valenciana


Sumari del DOGV 8379, del 10-09-2018 (2018/8315)

RESOLUCIÓ de 4 de setembre de 2018, de la presidenta de l'Institut Valencià d'Investigacions Agràries (IVIA), per la qual es dóna publicitat a l'Acord del Consell Rector de l'IVIA de 17 de juliol de 2018, pel qual es delega determinada competència.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8379

Data del DOGV
:   10-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8315


Data del document
:   04-09-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 4 de setembre de 2018, de la presidenta de l'Institut Valencià d'Investigacions Agràries (IVIA), per la qual es dóna publicitat a l'Acord del Consell Rector de l'IVIA de 17 de juliol de 2018, pel qual es delega determinada competència. [2018/8315]  
El Consell Rector de l'Institut Valencià d'Investigacions Agràries, en la seua sessió del 17 de juliol de 2018, va adoptar l'Acord pel qual es delega determinada competència en la vicepresidenta primera de l'Institut Valencià d'Investigacions Agràries, que figura com a annex a la present resolució.  
De conformitat amb el que es disposa en el número 3 de l'article 9 de la Llei 40/2015, d'1 d'octubre, de règim jurídic del sector públic, procedeix la publicació d'aquest acord en el Diari Oficial de la Generalitat Valenciana.  
  
València, 4 de setembre de 2018.- La presidenta de l'Institut Valencià d'Investigacions Agràries i consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.  
  
  
  
ANNEX  
  
L'article 4 de la Llei 4/1991, de 13 de març, de la Generalitat, de creació com a entitat autònoma de l'Institut Valencià d'Investigacions Agràries, estableix que l'estructura bàsica de l'Institut està constituïda, entre altres òrgans, pel Consell Rector.  
Al seu torn, l'article 6é.1.h de l'esmentada Llei 4/1991, atribueix al Consell Rector la competència per a la «autorització dels acords de cooperació amb altres institucions i entitats públiques». L'article 6.2 del mateix text legal preveu expressament la possibilitat de delegació de competències del Consell Rector «en [...] un dels vicepresidents [...]».  
  
D'altra banda, l'article 9 de la Llei 40/2015, d'1 d'octubre, de règim jurídic del sector públic, preveu que les diferents administracions públiques puguen delegar l'exercici de les competències que tinguen atribuïdes en altres òrgans de la mateixa administració, encara que no en siguen jeràrquicament dependents, permetent que la delegació puga ser revocada en qualsevol moment per l'òrgan que l'haja conferida. Així mateix, aquest precepte exigeix com a requisit perquè la delegació desplegue els seus efectes la seua publicació en el corresponent diari oficial.  
D'acord amb el principi d'eficàcia que regeix en l'actuació de les administracions públiques, previst en l'article 3.1 de l'esmentada Llei 40/2015, es creu convenient la delegació de l'exercici de la competència per a l'autorització dels acords de cooperació amb altres institucions i entitats publiques del Consell Rector de l'IVIA en la persona titular de la vicepresidència primera de l'Institut Valencià d'Investigacions Agràries, als efectes d'aconseguir una major agilitat en la gestió de la tramitació d'aquests acords i convenis de col·laboració amb entitats públiques.  
D'acord amb tot el que antecedeix, aquest Consell Rector,  
  
ACORDA  
  
Primer  
Delegar en la Vicepresidència primera de l'Institut Valencià d'Investigacions Agràries l'exercici de la competència relativa a l'autorització dels acords de cooperació amb altres institucions i entitats publiques.  
  
  
Segon  
La delegació conferida s'entén sense perjudici de la seua revocació, així com de l'avocació per a assumptes concrets quan siga procedent segons el parer del Consell Rector.  
  
Tercer  
En les resolucions adoptades en virtut de la present delegació es farà constar de forma expressa aquesta circumstància, mitjançant la inclusió, en la part expositiva, del següent esment: «Aquesta resolució s'adopta en virtut de la delegació efectuada per Acord del Consell Rector de l'Institut Valencià d'Investigacions Agràries, de data 17 de juliol de 2018».  
  
Quart  
Aquest acord tindrà efectes des de l'endemà de la seua publicació en el Diari Oficial de la Generalitat Valenciana.  
  
Cinqué  
Comunicar la present resolució a la Vicepresidència primera de l'Institut Valencià d'Investigacions Agràries.  
  
Sisé  
Publicar el present acord en el DOGV.